Tomas Masiulis

Tomas Masiulis (g. 1975 m. rugsėjo 19 d. Kaune) – Lietuvos krepšininkas, krepšinio treneris.

Profesionalaus krepšininko karjera
Krepšininko karjerą pradėjo Jonavos „Statybos“ komandoje antrojoje Lietuvos lygoje (LKAL), o jau po metų perėjo į Kauno „Žalgirį“ ir žaidė jame iki 2002 metų vidurio, kai perėjo į Sienos „MdP“ komandą. Šioje ekipoje užbaigęs sezoną, krepšininkas perėjo į Lenkijos Sopoto „Prokom Trefl“. Lenkijos klube praleido 6 sezonus. 2008 m. T. Masiulis, kartu su Rolandu Alijevu prisijungė prie „Žalgirio“ ekipos.http://www.zalgiris.lt/LT/naujienos/zinutes/4136/  Tačiau, gruodžio 16 dieną pasibaigęs kontraktas su Kauno „Žalgiriu“ nebuvo pratęstas, todėl jau gruodžio 17 dieną krepšininkas pasirašė sutartį su Kauno „Aisčių“ komanda. 2009 m. baigė profesionalaus krepšininko karjerą.

Trenerio karjera
2009 m. spalio pradžioje tapo Arvydo Sabonio mokyklos 14-mečių vaikinų treneriu.http://www.krepsinis.net/zalgiris-telkia-buvusius-zalgiriecius-122080.html

2010 m. sausio 19 d. tapo Kauno „Aisčių“ vyr. trenerio asistentu.http://www.krepsinis.net/aisciu-komandos-treneriu-staba-papilde-t-masiulis-zaideju-gretas-r-cepanonis-131770.html

2011 m. tapo Žalgirio-2 komandos vyr. treneriu.

2013–2016 m. Lietuvos U-20 vaikinų vyr. treneris.

Nuo 2018 m. dirbo Šarūno Jasikevičiaus padėjėju „Žalgiryje“. 2020 m. su „Žalgirio“ trenerių štabu perėjo į FC Barcelona klubą. 2020 m. spalio 9 d. netikėtai debiutavo kaip komandos vyr. treneris, po to, kai dėl teigiamų COVID-19 testų komandai negalėjo vadovauti nei pats Š. Jasikevičius, nei jo asistentas Darius Maskoliūnas.Masiulio debiutas prie „Barcos“ vairo pažymėtas apmaudžiu pralaimėjimu, delfi.lt Nuo 2023 m. buvo Š. Jasikevičiaus padėjėju Stambulo „Fenerbahče“ klube.

2025 m. birželio 28 d. tapo Kauno „Žalgirio“ vyriausiuoju treneriu.

Šeima
Sūnus – krepšininkas Gytis Masiulis.Verslai, politika, krepšinis ir duobės – ką po 25 metų veikia „Žalgirio“ triumfo auksakaliai? 15min.lt 2024-04-22

 Pasiekimai 
Žaidėjo karjera:
 1996 metų Europos jaunimo čempionas.
 1996, 1997, 1998, 1999, 2001 metų Lietuvos čempionas.
 1998, 2002 metų Europos taurės laimėtojas.
 1999 metų Eurolygos čempionas.
 1999 metų NEBL čempionas.
 2000 metų Lietuvos vicečempionas.
 2000 metų Sidnėjaus olimpinių žaidynių bronzos medalio laimėtojas.
 2001 metų NEBL vicečempionas.
 2003 metų Lenkijos vicečempionas.
 2004, 2005, 2006, 2007, 2008 metų Lenkijos čempionas.
 2006 metų Lenkijos lygos finalo naudingiausias žaidėjas.
Trenerio karjera:
 2013 m. U-19 pasaulio čempionato bronzos medalio laimėtojas.
 2016 m. U-20 Europos čempionato sidabro medalio laimėtojas.
 2025 m. Eurolygos čempionas (kaip asistentas)
 2026 m. Karaliaus Mindaugo taurės čempionas

 Šaltiniai 

 Nuorodos 
 Basketnews.lt puslapis apie žaidėją

Kategorija:Lietuvos krepšininkai
Kategorija:Lietuvos olimpiečiai
Kategorija:Lietuvos krepšinio treneriai